Wia da Octavian daun Kaisa woan is und si ob daun Augustus gnend hod, is de Legio X Gemina fu eam in am risign Födzug in Schbanien geng de Kantabria aigsezt woan. Kantabrien woa oane fu de lezdn Regionen fu Schbanien de nu ned unta da Kontrole fu de Röma woa und de an recht schdoakn Widaschdaund glaist haum. Desweng hod da Augustus ned neta de X Gemina sondan nu 7 aundane Legionen doat im Noadn fu da ibearischn Hoibinsl zaumzong und so in am laungen Griag de Kantabria besing kina. Nochn endgültign Sig fu de Röma is de X Gemina in Schbanien schdazioniad blim, in da Brovinz Hispania Tarraconensis und Vetaranen fu ia woan unta de easchdn Bewona fu da neichn Schdod Caesaraugusta (heit Zaragoza).